**OŠ „ANTUN MATIJA RELJKOVIĆ“**

**BEBRINA**

**ZAPISNIK SA 21. SJEDNICE ŠKOLSKOG ODBORA**

**OD 26. OŽUJKA 2019. GODINE**

Mjesto : Zbornica škole

Početak rada: 16,00 sati.

Prisutni članovi Školskog odbora: Mato Tominović, Goran Vračić, Natalija Lučić, Mijo Belegić, Josip Ćosić, Ivana Penić,Renata Poverk

Odsutni članovi Školskog odbora: nema

Ostali prisutni:Marija Rosandić- ravnateljica,

Sjednici predsjedava: Mato Tominović- predsjednik Školskog odbora

Zapisničar: Natalija Lučić

Predsjednik Školskog odbora konstatira da je prisutna većina članova te da Školski odbor može donositi pravovaljane odluke te predlaže

**DNEVNI RED:**

1. Usvajanje zapisnika sa 20.sjednice Školskog odbora od 31.01.2019.g.

2. Donošenje Statuta Škole, nakon dobivene prethodne suglasnosti osnivača .-predlagatelj

ravnateljica, izvjestitelj tajnik

3. Donošenje Pravilnika o o zaštiti i obradi arhivskog i registraturnoga gradiva- predlagatelj

ravnateljica, izvjestitelj tajnik

4. Dopuna Godišnjeg plana i programa i Školskog kurikuluma za školsku godinu 2018./2019.-

izvjestitelj ravnateljica

5. Različito

Dnevni red je jednoglasno usvojen.

**Ad 1)** Nema primjedbi na zapisnik sa 20.sjednice Školskog odbora održane 31.siječnja 2019.g. te je isti jednoglasno usvojen.

**Ad 2)** Predsjednik Školskog odbora upoznaje Školski odbor sa Zaključkom Županijske skupštine Brodsko-posavske županije KLASA:021-01/19-01/30 ,URBROJ:2178/1-01-19-1 od 11. ožujka 2019. godine, kojim je dana prethodna suglasnost na prijedlog Statuta OŠ „Antun Matija Reljković“ Bebrina, uz prijedlog i zaduženje Školskom odboru da se u konačni tekst Statuta unesu dopune iz točke I. Zaključka:

* u članku koji regulira institut razrješenja člana školskog odbora brišu riječi: „iz reda učitelja i stručnih suradnika i iz reda roditelja“
* u članku koji se odnosi na predstavljanje programa rada kandidata za ravnatelja doda novi stavak koji glasi:“U slučaju da kandidat nije u mogućnosti predstaviti program rada, predstavit će ga predsjedavatelj tijela, odnosno pročitat će njegov program za mandatno razdoblje.“

Temeljem zaključka Županijske skupštine tražena izmjena je izvršena u članku 55. i 66. konačnog teksta Statuta, te Školski odbor jednoglasno donosi:

**ODLUKA: Donosi se Odluka kojom se donosi Statut OŠ „Antun Matija Reljković“ Bebrina, te se u konačni tekst Statuta unose dopune iz točke I. Zaključka Županijske skupštine Brodsko-posavske.**

Odluka o donošenju Statuta OŠ „Antun Matija Reljković“ Bebrina, te Zaključak Županijske skupštine Brodsko-posavske o davanju prethodne suglasnosti na prijedlog Statuta OŠ „Antun matija Reljković“ Bebrina, nalaze se u privitku ovog zapisnika i čine njegov sastavni dio.

**Ad 3)** Tajnik Škole upoznao je Školski odbor sa prijedlogom Pravilnika o zaštiti i obradi arhivskoga i registrturnoga gradiva koji je usklađen sa Zakonom o arhivskom gradivu i arhivima (NN br. 61/2018). Ističe da se ovim Pravilnikom uređuje prikupljanje, odlaganje, način i uvjeti čuvanja, obrada, odabiranje i izlučivanje, zaštita i korištenje arhivskoga i registraturnoga gradiva koje je nastalo, zaprimljeno ili se koristi u poslovanju Škole ili njegovih prednika kao i predaja gradiva nadležnom arhivu. Sastavni dio ovog Pravilnika čini Poseban popis arhivskoga i registraturnoga gradiva Škole s rokovima čuvanja a koji obuhvaća cjelokupno arhivsko i registraturno gradivo koje nastaje u poslovanju Škole.

Na ovaj Pravilnik suglasnost daje Državni arhiv u Slavonskom Brodu a stupa na snagu danom ishođenja suglasnosti Državnog arhiva Slavonski Brod. Školski odbor jednoglasno donosi

**ODLUKA: Donosi se Pravilnik o zaštiti i obradi arhivskoga i registraturnoga gradiva OŠ „Antun Matija Reljković“ Bebrina. Sastavni dio ovog Pravilnika čini Poseban popis arhivskoga i registraturnoga gradiva Škole s rokovima čuvanja a koji obuhvaća cjelokupno arhivsko i registraturno gradivo koje nastaje u poslovanju Škole. Ovaj Pravilnik stupa na snagu danom ishođenja suglasnosti Državnog arhiva Slavonski Brod**.

**Ad 4)** Ravnateljica je zatražila dopunu Godišnjeg plana i programa te Školskog kurikuluma za školsku godinu 2018/2019., na način da se za učenike osmih razreda, nastavni radni dan 28.03.2019.g. preimenuje u terensku nastavu Worrkills Croatia 2019.

Temeljem poziva MZO učenicima završnih razreda osnovnih škola za sudjelovanje na Državnom natjecanju učenika strukovnih škola WorldSkills Croatia 2019. od 27. do 28.ožujka 2019. godine u Zagrebu, Agencija za strukovno obrazovanje i obrazovanje odraslih osigurala je besplatan prijevoz učenicima osmih razreda osnovnih škola na relaciji Slav.Brod – Zagreb – Slav. Brod. Roditelji osmaša prihvatili su poziv i obvezali se učenike dovesti u Slav.Brod i doći po njih. Stoga je 28.3.2019. godine za učenike osmih razreda potrebno preimenovati nastavni dan u terensku nastavu Worrkills Coartia 2019.

Učenici će u sklopu treenske nastave imati mogućnost upoznati različita strukovna zanimanja os tradicionalnih –pekara i frizera do suveremenih disciplina CAD i CAM te interdisciplinarnih – robotike i mehatronike.

Također će i HZZ OSIGURATI INFO PULT, RADIONICE ZA UČENIKE OSMIH RAZREDA KAO POMOĆ PRI IZBORU ZANIMANJA.

Školski odbor jednoglasno donosi

**ODLUKA: Odobrava se dopunu Godišnjeg plana i programa te Školskog kurikuluma za školsku godinu 2018/2019., na način da se za učenike osmih razreda, nastavni radni dan 28.03.2019.g. preimenuje u terensku nastavu u Zagrebu „Worrkills Croatia 2019.“**

**AD 5)** Pod točkom različito nije bilo rasprave.

Završeno u 17,00 sati

U Bebrini, 26.03.2019.g.

ZAPISNIČAR: PREDSJEDNIK ŠKOLSKOG ODBORA:

Natalija Lučić Mato Tominović

KLASA: 003-06/19-01/05

URBROJ: 2178/02-01/19-02